《予适莲塘亲友尽谢却之独三河陈巡使云石接乡丈吴东溪枉顾云石官予地谊不可拒因留款竟日》
明代·饶与龄

烟雾濛濛收雨脚，朝曦掩霭菊花团。拟从别墅理归棹，忽枉高花访考槃。

纁币承筐来厚贶，黍鸡下榻罄交欢。舒长化日无尘鞅，为倒金樽莫兴阑。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。